b'\n_START_ARTICLE_\nLipa\n_START_SECTION_\nPomen lipe v slovenskem izro\xc4\x8dilu\n_START_PARAGRAPH_\nLipa ima poseben, simbolni pomen za Slovence oziroma velja za sredi\xc5\xa1\xc4\x8de dru\xc5\xbebenega \xc5\xbeivljenja pri vseh Slovanih._NEWLINE_V mnogih slovenskih va\xc5\xa1kih skupnostih - tako kot v Pre\xc5\xa1ernovi rojstni vasi Vrbi na Gorenjskem (glej sliko) - je bil obi\xc4\x8daj, da so na kamnitih sede\xc5\xbeih va\xc5\xa1\xc4\x8dani obravnavali manj\xc5\xa1e medsebojne spore, sprejemali odlo\xc4\x8ditve o medsebojni pomo\xc4\x8di pri teko\xc4\x8dih opravilih, volili, pod lipo pa so se tudi zbirali na praznovanjih, veselicah in plesih. Tako je lipa pomenila sredi\xc5\xa1\xc4\x8de skupnosti._NEWLINE_Od osamosvojitve Slovenije 1991 dalje se v spomin na tovrstne obi\xc4\x8daje vsako poletje v avgustu najpomembnej\xc5\xa1i predstavniki samostojne slovenske dr\xc5\xbeave udele\xc5\xbeijo zdaj \xc5\xbee tradicionalnega dru\xc5\xbeabnega sre\xc4\x8danja pod najve\xc4\x8djo slovensko lipo.'